Πρόταση κανονισμού (ΕΚ) του Συμβουλίου για τους γενικούς κανόνες εφαρμογής που αφορούν τις ενέργειες βελτίωσης της παραγωγής και της εμπορίας του μελιού (96/C 378/09) COM(96) 596 τελικό - 96/0282(CNS)

(Υποβλήθηκε από την Επιτροπή στις 21 Νοεμβρίου 1996) ΤΟ ΣΥΜΒΟΥΛΙΟ ΤΙΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι η Επιτροπή ανακοίνωσε στο Συμβούλιο και το Ευρωπαϊκό Κοινοβούλιο το έγγραφο προβληματισμού για την ευρωπαϊκή μελισσοκομία (1), που επεξηγεί την κατάσταση του τομέα και τις δυσκολίες που αντιμετωπίζει 7 ότι η μελισσοκομία αποτελεί έναν τομέα της γεωργίας, του οποίου οι κύριες λειτουργίες είναι η οικονομική δραστηριότητα και η αγροτική ανάπτυξη, η παραγωγή του μελιού και άλλων προϊόντων της μέλισσας καθώς και η συμβολή στην οικολογική ισορροπία 7 ότι πρόκειται γαι έναν τομέα που τα χαρακτηριστικά του, τόσο όσον αφορά την παραγωγή όσο και την εμπορία, είναι οι διαφορετικές συνθήκες παραγωγής και αποδόσεως, καθώς και η ανομοιογένεια των οικονομικών φορέων οι οποίοι είναι διασκορπισμένοι 7 ότι στην αγορά μελιού στην Κοινότητα επικρατεί μια κατάσταση έλλειψης ισορροπίας μεταξύ της προσφοράς και της ζήτησης 7 ότι, λαμβάνοντας υπόψη τη διάδοση της βαρρόας κατά τη διάρκεια των τελευταίων ετών στα περισσότερα κράτη μέλη και τα προβλήματα που προκαλεί η ασθένεια αυτή στην παραγωγή του μελιού, αποδεικνύεται αναγκαίο να αναπτυχθεί δράση σε κοινοτικό επίπεδο, σχετικά με το θέμα αυτό 7 ότι, υπό τους όρους αυτούς και προκειμένου να βελτιωθεί η παραγωγή και η εμπορία του μελιού στην Κοινότητα, είναι ανάγκη να καταρτιστούν, χωρίς αναβολή, κάθε έτος, εθνικά προγράμματα που θα περιλαμβάνουν μέτρα τεχνικής βοήθειας καταπολέμησης της βαρρόας και των συναφών ασθενειών, εξορθολογισμού της διαχείμασης, διαχείρισης περιφερειακών μελισσοκομικών κεντρων και συνεργασίας σε ερευνητικά προγράμματα για τη βελτίωση της ποιότητας του μελιού 7 ότι για τη συμπλήρωση των στατιστικών δεδομένων του τομέα, πρέπει να πραγματοποιηθεί από τα κράτη μέλη μελέτη για τη διάρθρωση του τομέα, τόσο σε επίπεδο απογραφής και παραγωγής, όσο και σε επίπεδο της αλυσίδας εμπορίας και της διαμόρφωσης των τιμών 7 ότι οι δαπάνες που αναλαμβάνονται από τα κράτη μέλη, σε συνέχεια των υποχρεώσεων που απορρέουν από τον παρόντα κανονισμό, επιβαρύνουν την Επιτροπή, σύμφωνα με το άρθρο 3 του κανονισμού (ΕΟΚ) αριθ. 729/70 του Συμβουλίου, της 21ης Απριλίου 1970, σχετικά με τη χρηματοδότηση της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΚ) αριθ. 1287/95 (2).

ότι εισάγεται στον παρόντα κανονισμό ποσό χρηματοδοτικής αναφοράς, κατά την έννοια του σημείου 2 της δήλωσης του Ευρωπαϊκού Κοινοβουλίου, του Συμβουλίου και της Επιτροπής της 6ης Μαρτίου 1995, χωρίς αυτό να θίγει τις αρμοδιότητες της αρμόδιας για τον προϋπολογισμό αρχής που ορίζονται στη συνθήκη,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι παρών κανονισμός καθορίζει τις ενέργειες που αποβλέπουν στη βελτίωση των συνθηκών παραγωγής και εμπορίας φυσικού μελιού. Οι ενέργειες συμπεριλαμβάνονται σε εθνικά προγράμματα για κάθε έτος.

2. Οι ενέργειες είναι οι ακόλουθες:

α) παροχή τεχνικής βοήθειας προς τους μελισσοκόμους και τις μονάδες παραγωγής μελιού των ενώσεων παραγωγών, με στόχο τη βελτίωση της ποιότητας της παραγωγής και της συλλογής μελιού 7 β) καταπολέμηση της βαρρόας και των συναφών ασθενειών, καθώς και βελτίωση των όρων αγωγής των μελισσιών, συλλογής, αποθήκευσης και συσκευασίας του μελιού 7 γ) εξορθολογισμός της διαχείμασης 7 δ) μέτρα στήριξης των εργαστηρίων ανάλυσης των φυσικών και χημικών χαρακτηριστικών του μελιού 7 ε) συνεργασία με τους ειδικευμένους οργανισμούς εκτέλεσης των ερευνητικών προγραμμάτων που αφορούν την ποιοτική βελτίωση του μελιού.

Άρθρο 2

Προκειμένου να τύχουν της συγχρηματοδότησης που προβλέπεται στο άρθρο 3, τα κράτη μέλη πρέπει να πραγματοποιήσουν μελέτη για τη διάρθρωση του τομέα της μελισσοκομίας στα αντίστοιχα εδάφη τους, τόσο όσον αφορά την παραγωγή όσο και την εμπορία, πριν από την 1η Ιουλίου 1997.

Άρθρο 3

Οι δαπάνες που πραγματοποιούνται δυνάμει του παρόντος κανονισμού θεωρούνται δαπάνες με την έννοια του άρθρου 3 του κανονισμού (ΕΟΚ) αριθ. 729/70.

Η Κοινότητα συμμετέχει στη χρηματοδότηση των εθνικών προγραμμάτων μέχρι ποσοστού 50 % των δαπανών που βαρύνουν τα κράτη μέλη. Το ποσό χρηματοδοτικής αναφοράς για την εκτέλεση του παρόντος κανονισμού είναι 15 εκατομμύρια κατ' έτος.

Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός του ορίου των δημοσιονομικών προβλέψεων.

Προκειμένου να καταστούν επιλέξιμες για συγχρηματοδότηση, οι δαπάνες που αναλαμβάνονται από τα κράτη μέλη για το πρόγραμμα, το οποίο αναφέρεται στο άρθρο 1 παράγραφος 1 πρέπει να πραγματοποιούνται το αργότερο έως τις 15 Οκτωβρίου κάθε έτους.

Άρθρο 4

Τα προγράμματα που αναφέρονται στο άρθρο 1 παράγραφος 1 καταρτίζονται σε στενή συνεργασία με τις επαγγελματικές οργανώσεις που είναι αντιπροσωπευτικές του μελισσοκομικού τομέα 7 κοινοποιούνται στην Επιτροπή η οποία αποφασίζει για την αποδοχή τους σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2771/75 του Συμβουλίου, της 29ης Οκτωβρίου 1975, για την κοινή οργάνωση της αγοράς στον τομέα των αυγών (3).

Από τα προγράμματα αυτά εξαιρούνται οι ενέργειες που εντάσσονται στα επιχειρησιακά προγράμματα για τις περιφέρειες των στόχων 1, 5β και 6.

Άρθρο 5

Οι λεπτομέρειες εφαρμογής του παρόντος κανονισμού, και ιδίως οι σχετικές με τα μέτρα ελέγχου, θεσπίζονται σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2771/75.

Άρθρο 6

Η Επιτροπή υποβάλλει στο Συμβούλιο, κάθε τρεις μήνες, έκθεση σχετικά με την εφαρμογή του παρόντος κανονισμού, και για πρώτη φορά έως την 1η Ιουλίου 2000 το αργότερο.

Άρθρο 7

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) COM(94) 256 τελικό.

(1) ΕΕ αριθ. L 94 της 28. 4. 1970, σ. 13.

(2) ΕΕ αριθ. L 125 της 8. 6. 1995, σ. 1.

(3) ΕΕ αριθ. L 282 της 1. 11. 1975, σ. 49 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1516/96 (ΕΕ αριθ. L 189 της 30. 7. 1996, σ. 99).